           ROMÂNIA
JUDEŢUL HUNEDOARA
    MUNICIPIUL BRAD
             PRIMAR
 Nr. 212/11829/21.12.2021


R E F E R A T   DE   A P R O B A R E
pentru modificarea și completarea Hotărârii Consiliului Local nr. 119/2021 privind aprobarea preţului local al energiei termice facturate populaţiei municipiului Brad în perioada sezonului rece și acordarea unei subvenții pentru acoperirea diferenței
dintre acest preț și prețul de producere, transport, distribuție și furnizare 
a energiei termice livrate populației municipiului Brad


Prin Hotărârea Consiliului Local nr. 119/2021 s-a aprobat prețul local al energiei termice facturate populaţiei municipiului Brad în perioada sezonului rece și acordarea unei subvenții pentru acoperirea diferenței dintre acest preț și prețul de producere, transport, distribuție și furnizare a energiei termice livrate populației municipiului Brad.
Având în vedere prevederile art. XXIV pct. 24 și art. XXV alin. 2 din O.U.G. nr. 130/17.12.2021 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative și ținând cont de adresa nr. 5700/20.12.2021 a S.C.  ”TERMICA BRAD” S.A., înregistrată la Primăria Municipiului Brad sub nr.  50538/20.12.2021, am inițiat prezentul proiect de hotărâre prin care am propus modificarea și completarea Hotărârii Consiliului Local nr. 119/2021 astfel:
- preţul local al energiei termice facturate populaţiei municipiului Brad, în perioada sezonului rece este în cuantum de  231,10 lei/Gcal (exclusiv TVA), respectiv 242,66 lei/Gcal (inclusiv TVA). Acest preț se va aplica începând cu data de 1 ianuarie 2022;
- subvenţia acordată din bugetul local al Municipiului Brad este în cuantum de 433,64 lei/Gcal sau, în mod excepțional, acordarea de combustibil în echivalent pentru acoperirea diferenței dintre prețul de producere, transport, distribuție și furnizare a energiei termice livrate populației municipiului Brad și prețul local al energiei termice facturate populației municipiului Brad prevăzut la art. 1;
- prețul local al energiei termice facturate agenților economici și instituțiilor publice din municipiul Brad este cel aprobat prin H.C.L. nr. 170/2018, respectiv 644.09 lei/Gcal (exclusiv TVA)  și 766,46 lei/Gcal (inclusiv TVA);
- hotărârea se completează cu art. IV care prevede că prețul local al energiei termice facturate este de 644,09 lei/Gcal (exclusiv T.V.A.), respectiv 676,30 lei/Gcal (inclusiv T.V.A.)  pentru următoarele categorii de consumatori:
a.) - spitale publice şi private, definite conform Legii nr. 95/2006 privind reforma în domeniul sănătăţii, republicată, cu modificările şi completările ulterioare, unităţi de învăţământ publice şi private, definite conform Legii educaţiei naţionale nr. 1/2011, cu modificările şi completările ulterioare;
b.) - organizaţii neguvernamentale reglementate potrivit legii, precum şi unităţile de cult, astfel cum sunt reglementate de Legea nr. 489/2006 privind libertatea religioasă şi regimul general al cultelor, republicată;
c.) - furnizori de servicii sociale, publici şi privaţi, acreditaţi, care prestează servicii sociale prevăzute în Nomenclatorul serviciilor sociale, aprobat prin Hotărârea Guvernului nr. 867/2015 pentru aprobarea Nomenclatorului serviciilor sociale, precum şi a regulamentelor-cadru de organizare şi funcţionare a serviciilor sociale, cu modificările și completările ulterioare.
     Precizez că modificările aduse Hotărârii Consiliului Local nr. 119/2021 constă în reducerea cotei de TVA de la 19 % la 5 % pentru perioada 01.01.2022 – 31.03.2022 pentru livrarea de energie termică categoriilor de consumatori amintite în cele de mai sus.
În contextul celor de mai sus am inițiat supun spre dezbatere plenului Consiliului Local al Municipiului Brad proiectul de hotărâre în forma prezentată. 
          Invoc în susţinerea propunerii mele prevederile art. XXIV pct. 24 și art.  XXV alin. 2 din O.U.G. nr. 130/2021 privind unele măsuri fiscal - bugetare, prorogarea unor termene, precum și pentru modificarea și completarea unor acte normative, ale art. 3 alin. 2 din O. G. nr. 36/2006 privind unele măsuri pentru funcţionarea sistemelor centralizate de alimentare cu energie termică a populaţiei, cu modificările şi completările ulterioare, ale art. 7 alin. 2 din O.U.G. nr. 70/2011 privind măsurile de protecţie socială în perioada sezonului rece, actualizată, ale Ordinului Preşedintelui A.N.R.S.C. nr. 66/2007 privind aprobarea Metodologiei de stabilire, ajustare sau modificare a preţurilor şi tarifelor locale pentru serviciile publice de alimentare cu energie termică produsă centralizat, exclusiv energia termică produsă în cogenerare, ale art. 8 alin. 2 lit. e  și art. 40 alin. 9 din Legea nr. 325/2006 a serviciului public de alimentare cu energie termică, actualizată, ale art. 129 alin. 2 lit. a, alin. 2 lit. d, alin. 3 lit. d și alin. 7 lit. n din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

